CI.  Ecclesiam Aeserniensem, rogatu Rainaldi episcopi, tuendam suscipit et bona ejus confirmat.   (Velletri, Mart. 20.) [UGHELLI,  Italia sacra,  VI, 296.]
Author: Lucius III

LUCIUS episcopus, servus servorum Dei, venerabili fratri RAINALDO Iserniensi episcopo, suisque successoribus substituendis in perpetuum.

In eminenti apostolicae sedis speculo, disponente Domino, constituti, fratres et coepiscopos nostros tam propinquos quam longe positos fraterna debemus charitate diligere, et Ecclesiis quibus Domino militare noscuntur suam justitiam conservare. Eapropter, venerabilis in Christo frater, tuis justis postulationibus clementer annuimus, et Iserniensem Ecclesiam, cui Deo auctore praeesse dignosceris, ad exemplar felicis recordationis Alexandri papae, praedecessoris nostri, sub beati Petri et nostra protectione suscipimus, et praesentis scripti privilegio communimus, statuentes ut quascunque possessiones, quaecunque bona eadem ecclesia in praesentiarum juste et canonice possidet, aut in futurum concessione pontificum, et largitione regum vel principum, oblatione fidelium, vel aliis justis modis, praestante Domino, poterit adipisci, firma tibi tuisque successoribus et illibata permaneant; in quibus haec propriis duximus exprimenda vocabulis: Terminos, et fines tui episcopatus, quos nunc pacifice nosceris possidere, secundum quod incipiunt a flumine Vulturni prope ubi se conjungit cum fluvio Sesti, et extenduntur per castrum Mastralis, et castrum Zurlani, et castrum Capriatae, et castrum Fossaecaecae, et per montana castrum Gualdi, Felesti, et castrum Pizuti, et castrum Pestorani, et castrum Carpinonis cum Sancto Marco, et castrum Sexano cum Sancto Benedicto, et per montem Rosini assurgit castrum Periculi, et castrum Montis Nigri, et castrum Rocchae Siconis, et castrum Forunli, et extenditur per terram Sancti Vincentii, et per montem Alze ad Portellae, unde oritur Melerinum, et distenditur usque in finem de terris et silvis et montibus monasterii S. Benedicti, et iterum extenditur per fines territorii et silvarum et montium supradicti monasterii, et per verticem montis Aquilonis, et Sambuculi usque in forum S. Martini, et per verticem Montis Cesino, et distenditur in vadum Franciscum de ipso fluvio Secti, et descendunt in ipso flumine Vulturni, qui est prima finis. In Sesto plebem S. Eustachii, in Mastralis plebem S. Joannis, in Torcino plebem S. Mariae, in Capriata plebem S. Mariae, in Capperellis plebem S. Joannis, in Camposacco plebem S. Joannis, in Monte Odonis plebem S. Angeli, in Gualdo plebem S. Angeli, in Falesto plebem S. Mariae, in Longono plebem S. Bartholomaei, in S. Agapito plebem S. Nicolai, in Riperta plebem S. Salvatoris, in Pizzuto plebem S. Agathae, in Pestorano plebem S. Mariae, in Carpinone plebem Sanctae Mariae, in Sexana plebem S. Mariae, in Fara plebem S. Nicolai, in Monte Nigro plebem S. Mariae, in Roccha Siconis plebem S. Leonardi, in Forulo plebem S. Blasii, in Conestellis plebem S. Laurentii, in Roccha Beraldi plebem S. Nicandri, in Armana plebem S. Crucis, in Conveula plebem S. Angeli, in Meronda plebem S. Nicolai, in Periculo plebem S. Mariae, in Ovano plebem S. Mariae, in Saxo plebem S. Laurentii, in Valle Jampelli plebem S. Mariae, in Macchia plebem S. Nicolai, in Ravindola plebem S. Angeli, in Venafro plebem S. Mariae cum pertinentiis suis, in Roccha Venefri ecclesiam S. Crucis, in Roccha Peperoli ecclesiam S. Mariae, in Monte Aquilo plebem S. Mariae, in Valle S. Locheri plebem S. Mariae, in Cerasolo plebem S. Christophori, in Casali plebem S. Joannis, in territorio Venafrano ecclesiam S. Barbarae, S. Nicandri, et S. Crucis, in Peperolo ecclesiam S. Georgii, et S. Nazarii, in Camposacco ecclesiam S. Andreae, in Monte Rodono ecclesiam S. Nazarii, in Macchia ecclesiam S. Mariae, in Isernia ecclesiam S. Viti, S. Agapiti, et ecclesiam S. Salvatoris de territorio de Exano, et monasterium S. Mariae situm infra muros ejusdem civitatis Iserniae, in territorio Longanae ecclesiam S. Sepulcri et S. Erasmi, in S. Agapito ecclesiam S. Helenae, in Gualdo ecclesiam S. Nicolai, in Pizzuti ecclesiam S. Laurentii et ecclesiam S. Petri, in Carpinone ecclesiam S. Mauri et ecclesiam Sancti Romani, in Sexanti ecclesiam S. Angeli et ecclesiam S. Benedicti, in Miranda ecclesiam S. Angeli, in Forulo ecclesiam S. Petri, et ecclesiam S. Onuphrii, et ecclesiam Sancti Pancratii, in Monte Aquilo ecclesiam S. Pauli cum tribus capellis et pertinentiis earum. Decernimus ergo ut nulli omnino hominum liceat praefatam Iserniensem Ecclesiam temere perturbare, aut ejus possessiones auferre, vel ablatas retinere, minuere, seu quibuslibet vexationibus fatigare, sed omnia integra conservare eorum, pro quorum gubernatione et sustentatione concessa sunt usibus omnimodis profutura, salva apostolicae sedis auctoritate, et Capuani episcopi debita reverentia. Si qua igitur in futurum ecclesiastica saecularisve persona, etc. Ego Lucius catholicae Ecclesiae episcopus. Ego Theodinus Portuensis et S. Rufinae sedis episcopus. Ego Henricus Albanensis episcopus. Ego Petrus presb. card. S. Susannae. Ego Vivianus tituli S. Stephani in Coelio Monte presb. card. Ego Laborans presb. card. S. Mariae trans Tiberim tit. S. Calixti. Ego Rainerius presb. card. SS. Joannis et Pauli, tit. Pammachii. Ego Ubertus presb. card. eccles. S. Laurentii in Damaso. Ego Jacobus diaconus cardinalis S. Mariae in Cosmedin. Ego Arditio diac, card. S. Theodori. Ego Gregorius SS. Cosmae et Damiani diaconus cardinalis. Datum Velletri, per manus Alberti S. R. E. presb. card. et cancellarii, XIII Kal. Aprilis ind. I, Incarnationis Dominicae anno 1182, pontificatus vero domini Lucii papae III anno secundo.